บังเอิญหลงมาจริงๆนะ เพราะที่จริงตั้งใจจะไปใช้ voucher wongnai ของร้านสุพรรณหงส์ (อมตลันตารีสอร์ท) บอกตามตรงว่าเข้าใจผิดค่ะคิดว่ามันคือร้านเดียวกัน พนักงานเขาบอกมันเป็นคนละร้าน แต่มันก็อยู่ในบริเวณเดียวกันนั้นละค่ะ เป็นร้านในส่วนของรีสอร์ท เข้ามาผิดร้านทำไงล่ะ มาแล้วนี่เนอะ voucher ที่ซื้อมาเก็บไว้ก่อนละกัน ถือซะว่ามาแล้วก็เก็บรีวิวเลยละกัน
บรรยากาศร้านใหญ่โต ดูสวยงามอลังการมากค่ะ มีม้าทองคำประดับอยู่ตั้งแต่ทางเข้า ด้านในก็ตกแต่งสวยงามดี เต็มไปด้วยของสะสมโบราณ มีรถโบราณต่างๆจอดเรียงราย ร้านสวยดีค่ะแถมมีบึงน้ำขนาดใหญ่ ได้บรรยากาศริมน้ำด้วย

พนักงานบริการดีค่ะ เมนูอาหารหลากหลาย ราคาค่อนข้างสูงเลยทีเดียวค่ะ อาหารได้ไวรอไม่นาน พอเริ่มค่ำพนักงานจะมีเทียนจุดให้ที่โต๊ะและมียากันยุงจุดให้ด้วย ลูกค้าบางส่วนจะเป็นลูกค้าคนจีนค่ะ 

อาหารรสชาติโอเคนะคะ แต่ปริมาณน้อย ราคาสูงค่ะ ก็คิดซะว่า อาหารเป็นเพียงส่วนประกอบมากินบรรยากาศละกันค่ะมื้อนี้
- ข้าวผัดปู ใหญ่ (280฿) หาเนื้อปูไม่ค่อยเจอค่ะ
- ไก่ผัดเม็ดมะม่วง (180฿) รสชาติโอเคค่ะ แต่น้อยจัง จานนี้ตักไม่ทันไรหมดจานซะละค่ะ
- ยำถั่วพลู (180฿) กุ้งสดดีค่ะ 
- หอยจ๊อ (290฿) จัดว่าแพงมากค่ะ สำหรับหอยจ๊อ 6 ชิ้น ซึ่งเนื้อปูก็ไม่ได้อัดแน่นเท่าไหร่แถม ทอดมาอมน้ำมันมาก จานนี้ไม่แนะนำค่ะ
- ต้มจืดเต้าหู้หมูสับ (300฿) อันนี้รู้สึกว่าแพงเกินไปค่ะ เต้าหูไข่ไม่กี่ชิ้น กับสาหร่ายนิดหน่อย และหมูสับคุณภาพไม่ค่อยดีค่ะ ???? เมนูนี้ไม่แนะนำค่ะไม่คุ้มราคา
- เมนู ไฮไลท์ ปูเนื้อหลน (1,360฿) เวลาสั่งเมนูปู หรือกุ้ง ที่คิดตามน้ำหนัก อันนี้ราคาอาหารจะมารู้ที่หลังตอนบิลมาค่ะ โดนไปซะ!! ปู 8ขีด เป็นการกินปูหลนที่แพงที่สุดเท่าที่เคยกินมาค่ะ ???? 
ปูสดดีค่ะ ก้ามก็โตดีอยู่ รสชาติหลนกระทิก็อร่อยใช้ได้นะคะ
ข้าวเปล่า จานละ 25฿ น้ำเปล่า ขวดละ 30฿ 
น้ำแข็ง ถังใหญ่ 70฿

ต้องบอกว่า มากินบรรยากาศคร่า มื้อนี้ อิ่มบรรยากาศกันไป ถถถถ..หลงมา..????
